section_heading: Povijest
paragraph_text: Nakon što je postao car, Napoleon je osobno vodio prvu ceremoniju dodjele Legije časti koja se održala u srpnju (povodom pada Bastilje) 1804. godine u tek izgrađenom Hôtel des Invalides u Parizu. On je osobno podnio 48 000 prijedloga za dodjelu odlikovanja Legije časti. Za vrijeme vladavine Konzula i Prvog carstva, - Napoleon je bio osobno Veliki majstor (Grand master) Legije časti, a Veliko vijeće od sedam visokih oficira je vodilo računa o 15 teritorijalnih jedinica, ili kohorta, gdje se odlikovanje dodjeljivalo.